УГОВОР  О  НАБАВЦИ УСЛУГЕ ИЗРАДЕ ПРОЈЕКТНЕ ДОКУМЕНТАЦИЈЕ ЗА БАЗЕН  , ЈН БРОЈ 17/22


Закључен између уговорних страна :
1. ГРАДСКА ОПШТИНА КОСТОЛАЦ, ул. Боже Димитријевића 13, Костолац, матични број 17783645, ПИБ 106522087 , коју заступа Начелник управе Градске општине Костолац, Ана Тишма, дипл.правник (у даљем тексту : Наручилац) и
2.  _____________________________ , ул. ______________________ , матични број ____________, ПИБ ____________, коју заступа власник – директор _____________ из __________, ( у даљем тексту : Извршилац) 
Основ уговора:
ЈН Број:17/22
Број и датум одлуке о додели уговора: ___________________
Понуда изабраног понуђача бр. ___________________ од ________________
ПРЕДМЕТ УГОВОРА 

Члан 1.
Предмет овог уговора Набавка услуге израде пројектне документације за базен, ЈН број 17/22, а у свему у складу са понудом Извршиоца услуге бр. ___________ од_________________године.
Извршилац се обавезује да Наручиоцу стави на располагање одговарајуће  кадровске капацитете као и да за рачун наручиоца изврши набавку услуге израде пројектне  документације за базен, ЈН број 17/22, а у свему према опису усвојене понуде бр. ______________ од __________ године.


ЦЕНА
Члан 2.
	Уговорне стране прихватају цену из понуде Извршиоца бр. _____________од ____________. године, _______________ динара (и словима _____________________) без пореза на додату вредност, односно ____________ динара (и словима: ____________________) са порезом на додату вредност.
Вредност уговора је ________________________ динара без ПДВ-а, односно ___________________ динара а ПДВ-ом.
Уговорне стране су сагласне да ће цена из прихваћене понуде бити фиксна.

НАЧИН ПЛАЋАЊА
Члан 3.
	Извршилац се обавезује да ће након извршене услуге (у свему као из понуде бр. _______________ од дана ______________)  сачинити фактуру у року од 7 дана доставити је Наручиоцу који се обавезује да ће исплатити накнаду за извршене услуге у року од 15 дана од дана пријема фактуре. Плаћање се врши  на основу фактуре испостављене за услуге пружене у складу са спецификацијом извршених услуга.
	Уговорне стране су сагласне да се уговорена цена из прихваћене понуде из члана 2. овог уговора неће мењати до истека рока на који је Уговор закључен, односно до извршења уговорних обавеза од стране извршиоца.
	Средства за реализацију овог Уговора обезбеђена су Одлуком о буџету Градске општине Костолац за 2022. годину – (,,Службени гласник града Пожаревца, бр.15/21 ). Плаћање доспелих обавеза насталих у 2022. години  вршиће се до висине одобрених апропријација за ту намену, а у складу са одлуком којој се уређује буџет за 2022. годину. 
	Фактура пре достављања на плаћање мора бити претходно регистрована у Централном регистру фактура и у року од пет дана достављена наручиоцу са инструкцијом за плаћање (ЈБ КЈС 80813).
           Авансно плаћање није предвиђено овим уговором.

РОКОВИ

Члан 4.
	Рок извршења је највише 180 дана. Извршилац прихвата продужење рокова извршења услуге, у случају непредвиђених околности или више силе.
	Извршилац се обавезује да услуге из члана 1. овог Уговора изврши како је уговорено и према правилима посла, а у року и на начин који је дефинисан позивом за давање понуде.

ОБАВЕЗЕ ИЗВРШИОЦА УСЛУГА
Члан  5.
Извршилац се обавезује да Наручиоцу изврши услуге у у свему према условима из конкурсне документације и прихваћене понуде број _________ од _________ године.
Ако услуга коју је Извршилац пружио Наручиоцу неадекватна односно не одговара неком од елемената садржаном у конкурсној документацији и прихваћеној понуди бр. ____________ од ___________, Извршилац услуге одговара по свим законским одредбама о одговорности за неиспуњење обавезе.

КВАЛИТЕТ ИЗВРШЕНИХ УСЛУГА

Члан 6.
Извршилац услуга гарантује за квалитет извршених услуга.
За све скривене мане извршених услуга одговоран је Извршилац услуга.
У случају да Наручилац утврди да постоје недостаци у квалитету извршених услуга, Извршилац услуге је дужан да исте отклони одмах. 
Пружалац услуге се обавезује да Наручиоцу надокнади сву насталу штету услед неквалитетног и неадекватног извршења услуге.
ОБАВЕЗЕ НАРУЧИОЦА

Члан 7.
Наручилац се обавезује да пружи сваку помоћ пружаоцу услуга која му трајно или повремено буде потребна за потпуно и квалитатно обављање његових дужности по овом уговору.
Наручилац се обавезује да Извршиоцу плати накнаду за извршене услуге на начин и у роковима дефинисаним чланом 2,3 и 4. Уговора.

Права Наручиоца у случају приговора

Члан 8.
Наручилац, у случају благовременог стављања приговора Извршиоцу услуга због утврђених недостатака у квалитету извршених услуга, има право да:
· У року од три дана тражи од Извршиоца услуга да отклони недостатке, уколико се исти могу отклонити;
· Изјави да раскида уговор, уз активирање средстава финансијског обезбеђења из чл. 10. овог уговора, уколико Извршилац услуга у остављеном року не предузме мере за уредно и благовремено извршење уговора.

У сваком од ових случајева Наручилац има право и на потпуну накнаду штете. Поред наведеног Извршилац услуге је дужан Наручиоцу да надокнади и евентуалну штету коју је Наручилац, због недостатака током извршења уговора а узрокованих неадекватним извршењем услуге, претрпео на другим својим добрима, према општим правилима о одговорности за штету.

ИЗМЕНЕ ТОКОМ ТРАЈАЊА УГОВОРА
Члан 9.
	Наручилац може након закључења Уговора о јавној набавци, повећати обим набавке у складу са чланом 157. Закона о јавним набавкама ( ,,Сл. гласник РС“, бр. 124/12,14/15, 68/15 и 91/19)., с тим да се вредност Уговора може повећати максимално до 15% од укупне вредности првобитно закљученог Уговора, при чему укупна вредност повећања Уговора не може да буде већа од вредности из члана 160. Закона о јавним набавкама ( ,,Сл. гласник РС“, бр. 124/12,14/15, 68/15 и 91/19).
Наручилац може након закључења Уговора о јавној набавци извршити измену уговора услед непредвиђених околности, а у складу са чланом 158. Закона о јавним набавкама ( ,,Сл. гласник РС“, бр. 124/12,14/15, 68/15 и 91/19).

СРЕДСТВА ФИНАНСИЈСКОГ ОБЕЗБЕЂЕЊА

Члан 10.

Понуђач се обавезује да у тренутку закључења Уговора Наручиоцу преда једну бланко соло меницу, потписану и печатом оверену од стране овлашћеног лица са попуњеним, потписаним од стране овлашћеног лица и печатом овереним обрасцем меничног писма – овлашћења за корисника бланко соло менице, овереном фотокопијом картона депонованих потписа и копијом захтева за регистрацију меница, овереном од пословне банке регистрованом у регистру меница Народне банке Србије, као средство финансијског обезбеђења за добро, квалитетно и у року извршења посла, у висини од 10 % од вредности уговора што износи _________ динара без ПДВ-а.
Рок важења меничног овлашћења је пет дана дужи од истека рока за коначно извршења посла, с тим да евентуални продужетак рока за извршење посла који је предмет јавне набавке има за последицу и продужење рока важења менице и меничног овлашћења, за исти број дана за који ће бити продужен рок за извршење посла.
Наручилац ће активирати меницу за добро извршење посла у случају да Понуђач не изврши испоруку добара у свему према понуди односно ако не изврши уговорне обавезе у роковима и на начин предвиђен Уговором.


РАСКИД УГОВОРА

Раскид уговора и правне последице
Члан 11.
Уговорна страна која због непоштовања уговорних обавеза друге уговорне стране трпи околности које отежавају или онемогућавају извршење уговора, дужна је другој уговорној страни да пошаље писано обавештење у коме ће констатовати сметње за извршење уговора или да наведе разлоге који упућују на раскид уговора.
Уговорна страна која је примила обавештење из претходног става овог члана, дужна је да у наредном року од 5 (пет) дана предузме мере за извршење уговора или у истом року писаним путем обавести другу уговорну страну да прихвата раскид уговора.
У случају да се друга уговорна страна не огласи поводом примљеног обавештења, нити своју обавезу испуни у року из претходног става овог члана, уговорна страна која је погођена непоштовањем њених уговорних обавеза, у наредном року од 5 (пет) дана може да раскине уговор, по правилима о раскиду уговора због неиспуњења.
У случају раскида уговора, у смислу овог члана, уговорне стране ће измирити своје обавезе настале до дана раскида, а сагласно одредбама овог уговора.
Уколико је до раскида уговора дошло искључиво кривицом једне уговорне стране, друга страна има право на накнаду штете и измакле добити у складу са позитивним прописима.

Члан 12.
Уговорне стране су сагласне да до раскида овог уговора може доћи ако било која од њих не буде извршавала своје обавезе у роковима и на начин предвиђен уговором.
За случај да Извршилац услуга не испуни своје обавезе и не приступи извршењу уговора ни у накнадно одређеном року од стране Наручиоца, Наручилац може да:
a) раскине уговор и захтева враћање уплаћених новчаних средстава.
б) ангажује треће лице као извршиоца које ће извршити услугу у уговореним оквирима, с тим што је Извршилац  услуга дужан да сноси све трошкове који из тога проистекну.
Независно од тога за коју ће се опцију из става 2. овог члана Наручилац определити, Извршилац услуга је дужан да Наручиоцу у сваком случају накнади и штету која је настала услед доцње Извршиоца услуга.

Члан 13.
Уговор се може раскинути и у случају више силе и наступања непредвиђених околности које онемогућавају извршење услуга, уз сагласност обе уговорне стране и без обавезе плаћања уговорне казне.

ВИША СИЛА
Члан 14.
Извршилац услуга има право на продужење уговореног рока за онолико времена колико је трајао случај више силе.
Као случај више силе сматрају се догађаји који су се јавили после закључења уговора и који неизоставно испуњавају два услова:
а) да спречавају извршење уговора;
б) да спречена страна није могла да својом вољом утиче на тај догађај, односно да појаву овог догађаја није изазвала нити га је могла разумно предвидети.

ОСТАЛЕ ОДРЕДБЕ

Члан 15.
	Уговорна страна која не поштује одредбе овог Уговора одговара за штету причињену другој уговорној страни у складу са одредбама Закона о облигационим односима.

Члан 16.
У случају спора који може настати у реализацији овог Уговора, уговорне стране су сагласне да настали спор реше споразумом.
	Уколико се спор не може решити споразумом, уговара се надлежност Привредног суда у Пожаревцу.
Члан 17.
На све што није регулисано овим уговором примениће се одредбе позитивних прописа.

[bookmark: _GoBack]Члан 18.
Уговор је сачињен у 6 (шест) истоветних примерака, од којих 4 (четири) за Наручиоца и 2 (два) за Извршиоца услуге.
Овај уговор се сматра закљученим даном потписивања од стране законских заступника обе уговорне стране или од њих овлашћених лица.
Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.


___________________
(назив правног лица, седиште)
________________                                                                    НАЧЕЛНИК УПРАВЕ 
Име и презиме правног заступника                           ГРАДСКЕ ОПШТИНЕ КОСТОЛАЦ

		                                                                            Ана Тишма, дипл.правник  

––––––––––––––––––––––––––––                                       ––––––––––––––––––––––––––––      
________________________________________________________________________________

